Maximum the Hormone

**Maximum the Hormone** ye una banda punk, con influyencies nu-metal y funk. El so estilu remembra al de bandes como System Of A Down, Red Hot Chili Peppers y The Ramones, grupos que según l'escritor de los cantares, Ryo, son la so mayor inspiración.

Los contrastes dende'l pop-punk al trash-metal resume'l soníu de la banda. Aquellos varios estilos, espertamente espuestos por Daisuke, los glayíos de Ryo, la rescamplable voz de so hermana mayor y el batería Nao, permiten que la banda s'afaye bien en varios xéneros. Los nomes y lletres de los sos cantares nun tienen munchu xacíu, pero la banda tampoco quier eso.

## Historia
Maximum the Hormone foi creada en 1998 en Hachiojo, un barriu de Tokiu. Los miembros orixinales yeren Daisuke, Nao, KEY y SUGI.

Depués d'un par de conciertos rexonales, la banda firmó un contratu col sellu indie Sky Records. "A.S.A Crew" foi'l primer álbum llanzáu baxo esi sellu. Demientres esi periodu Daisuke escribía los cantares namás n'Inglés, amás d'eso Maximum the Hormone escribió tamién lletres en Llatín. Aquello camudó cuando KEY y SUGI dexaron la banda en 1999.

Mientres buscaben a nuevos integrantes pa la banda, Nao xunto a so hermanu mayor Ryo, que tocaba la guitarra dende que taba n'escuela y tamién podía cantar perbién. Dende entós, dambos se reparten les voces: Daisuke encargase de les más de les partes glayaes y rapeaes, mientres Ryo de les partes más melódiques. Ue tamién se-yos xunió, completando'l cuartetu como baxista. Llueu d'esi gran cambéu la banda decidió trescribir les sos lletres y el nome de la banda al katakana, p'amosar el cambéu qu'asocediera col reemplazu de los miembros de la banda.

N'agostu de 2000, la banda llanzó'l so primer single "Bullpen Catcher's Dream" y un añu depués el primer mini-álbum "Otori". Pero'l verdaderu ésitu vieno cola publicación del single "ROLLING1000tOON", que foi emplegáu como tema de pieslle (*ending*) del anime Airmaster en 2003.

En 2004, depués del llanzamientu del so cuartu álbum , la banda firmó un contratu col sellu mayor VAP. Esi mesmu añu llanzaron dos singles, pero nun foi hasta l'añu 2005 cuando llanzaron el so álbum "Rokkinpo Goroshi", que promocionaron nun xira per tou Xapón.

Depués de llanzamientos más menos exitosos, el cuartetu espublizó'l single "Koi no Mega Lover" en 2006, asitiandose 9u nel ranquin Oricon, lo que foi un gran llogru pa la xoven banda.

En febreru de 2007 Maximum the Hormone contribuyó con What's up, People?! y Zetsubou Billy, temes d'entrada (*openings*) y pieslle respeutivamente del anime Death Note; yá que taben seguros de daqué, si la so música diba tar nun anime, habría ser nesi. La contribución al OST d'esi anime aidólos a obtener más popularidá.

## Discografía
Singles
* *Bullpen Catcher's Dream* (ブルペン キャッチャーズ ドリーム, 2000)
* *Niku Cup* (肉コップ, 2002)
* *Enzui Tsuki Waru* (延髄突き割る, 2003)
* *Rock Bankurawase / Minoreba Rock* (ロック番狂わせ／ミノレバ☆ロック, 2004)
* *Houchou Hasami Cutter Knife Dosu Kiri/Rei Rei Rei Rei Rei Rei Rei Rei Ma Ma Ma Ma Ma Ma Ma Ma* (包丁・ハサミ・カッター・ナイフ・ドス・キリ／霊霊霊霊霊霊霊霊魔魔魔魔魔魔魔魔, 2004)
**Zawa.. ..Zawa.. .. ..Z.. Zawa.. .. .. ..Zawa* (ざわ・・・ざわ・・・ざ・・ざわ・・・・・・ざわ, 2005)
* *Koi no Mega Lover* (恋のメガラバ, 2006)
Álbumes y EPs
* *A.S.A. Crew* (1999)
* *Ootori (Hou)* (鳳 (ほう), (2001)
* *Mimi Kajiru* (耳噛じる, (2002)
* *[[Kusoban]]* (糞盤, (2004)
* *[[Rokkinpo Goroshi]]* (ロッキンポ殺し, 2005)
* *[[Buiikikaesu]]* (ぶっ生き返す,2007)
DVD
* Debu Vs. Debu (2005)

## Referencies

## Enllaces esternos